recursal/SuperWikiNEXT-32B huggingface dataset:
**Carlo Carafa** (født 29. mars 1517 i Napoli i Italia, henrettet 4. mars 1561 på Castel Sant'Angelo i Roma) var en av den katolske kirkes kardinaler, og var tilknyttet Den romerske kurie.

Liv og virke
------------

### Familiebakgrunn

Han var nevø til pave Paul IV (1555–1559). Andre kardinaler i samme slekt var Filippo Carafa della Serra (kreert 1378), Oliviero Carafa (1467), Diomede Carafa (1555), Alfonso Carafa (1557), Antonio Carafa (1568), Decio Carafa (1611), Pier Luigi Carafa (1645), Carlo Carafa della Spina (1664), Fortunato Ilario Carafa della Spina (1686), Pierluigi Carafa (1728), Francesco Carafa della Spina di Traetto (1773), Marino Carafa di Belvedere (1801) og Domenico Carafa della Spina di Traetto (1844).

### Militær

Han gikk i ung alder inn i det militære, som han hadde en dragning mot, og kjempet under markgreven av Vasto i Lombardia og Piemonte, og under hertug Ottavio Farnese av Parma i Flandern og Tyskland. Senere brøt han med de spanske styrker og sluttet seg til Pietro Strozzis styrker og kjempet i krigen mot Siena.

Men så snart hans onkel ble valgt til pave i 1555, trådte han selv inn i den klerikale stand.

### Kardinal

Han ble utnevnt til kardinal i juni 1555 av pave Paul IV og ble hans kardinalnepote. Han ble aldri ordinert, mottok heller ikke de lavere vigsler, ikke desto mindre hadde han *San Nicola in Carcere* som tittelkirke.

Han delte sin onkels motstand mot spanjolene og dro to ganger til Frankrike for å forhandle med kong Karl II. Kongen av Frankrike gjorde ham til administrator av bispedømmet Cominges, noe paven approberte til tross for de to spanske kardinalers motstand.[] I 1556 brøt det ut krig mot spanjolene, meg kardinal Carafa dro året etter til Madrid på pavens vegne og fikk fremforhandlet en fredsavtale.[]

Etter sin retur fra Madrid i 1557 regjerte han og hans brødre så tyrannisk at paven relegerte ham til forskjellige steder: I 1559 ble han sendt til Civitalavini, og derfra til Marino.

Han deltok ved konklavet 1559 som valgte Pius IV. Rett etter konklavet ble han og tre andre arrestert og fengslet i Castel Sant'Angelo. Han ble funnet skyldig i en rekke forbrytelser fra drap til heresi, og dømt til døden. Kardinalen ble strupet ihjel, de tre andre halshogd.

Referanser
----------

Eksterne lenker
---------------

* Biografi på The Cardinals of the Holy Roman Church

|  |  |
| --- | --- |
| Oppslagsverk/autoritetsdata | Catholic-Hierarchy **·** Deutsche Biographie **·** Geni **·** VIAF **·** GND **·** LCCN **·** ISNI **·** SUDOC **·** NLA **·** BNE
 |
**Gotlands garnison**, også kjent som **Visby garnison**, var en paraplyorganisasjon for det militære nærværet på Gotland mellom årene 1897 og 2006. Garnisonen strakk seg over hele Visby og inkluderte selv Fårösund på Nord-Gotland samt øvrige forsvarsetablissementer på Gotland.

Historie
--------

Garnisonens historie kan sies å gå tilbake til 1897 da Gotlands infanteriregiment ble forlagt i nybygde kaserner på Visborgs mo i Visby. I lang tid savnet Gotland en militær garnison, men etter den russiske erobringen av Gotland i 1809, uten å møte militær motstand, ble Gotlands nationalbeväring opprettet og Gotland fikk en egen militær befalhaver. Gjennom en kongelig beslutning ble Gotlands infanteriregiment og Gotlands artillerikorps etablert 17. desember 1886. Da garnisonen var som størst, inneholdt den forband som A7, KA3, Lv2 og P18 samt militærområdestab. Flyvåpenet og Marinen var representert gjennom forskjellige detachementer, blant annet F13G. Idet garnisonen ikke hadde noen kontakt med fastlandet, kunne det som regel merkes at garnisonens forband ikke ble tilført nytt materiell i samme takt som forbandene på fastlandet. Ved forsvarsbeslutningen i 2000 ble alle forband utenom P18 avviklet. Selv om P18 kom å gå inn i Forsvarsmakten frem til 2005, så opphørte den tidligere stridsvognutdannelsen ved regimentet og kom kun til å utdanne mekanisert infanteri.

Ved forsvarsbeslutningen i 2015 besluttet Riksdagen at en militærtropp igjen skulle etableres på Gotland. Skaraborgs regiment (P4) fikk i oppdrag til å sette opp et detachement på Gotland, som skulle virke fra Gotland den 1. januar 2018. Detachementet skulle virke fra et nyoppført kaserneområde på Tofta skjutfält. Mandag den 5. september 2016 startet Forsvarsmaktens operative reserve, sammen med deler av Andre amfibiebataljon og Luftvernregimentet, en beredskapskontroll på Gotland. Beredskapskontrollen var planlagt å pågå i en uke. Klokken 07.00 den 14. september 2016 meddelte Forsvarsmakten at det var besluttet å forlegge forband permanent på Gotland. Dette medførte at Forsvarsmakten lot den operative reserven forbli på Gotland, i påvente av at 18. stridsgruppe skulle etableres på Gotland.

Referanser
----------

1. ↑  *Beredskap på Gotland 175 år 1811-1986 jämte komplement til 2000*
2. ↑  *forsvarsmakten.se* .  Manglende eller tom `|tittel=` (hjelp)
3. ↑  *forsvarsmakten.se* .  Manglende eller tom `|tittel=` (hjelp)
4. ↑  *svt.se* .  Manglende eller tom `|tittel=` (hjelp)
Satellittbilde av det indiske subkontinent, også kalt Sør-Asia
**Nordisk forum for Sør-Asia (NoFSA)** er en nettverksorganisasjon for alle med en i bred forstand faglig eller yrkesmessig interesse for Sør-Asia, det vil si landene på det indiske subkontinent (Pakistan, India, Sri Lanka osv). 

Formålet er å forbedre og utvide kontakten mellom Norden og Sør-Asia. Nettverkets grunntanke er å arbeide på tvers av sektorer og landbakgrunn, og slik knytte sammen spredte ressursmiljøer innen næringsliv, forskning, utdanning, kultur, media m.m. 

NoFSA er hovedsakelig orientert mot den nordiske regionen, men har medlemmer fra hele verden.

Virksomhet
----------

NoFSA drifter mailinglisten "nofsa-nett" og en Facebookside. Aktiviteten er jevn og høy. Medlemmene bruker nettverket til å utveksle informasjon om aktiviteter, publikasjoner, politikk, forskning mm. Mange bruker nettverket til å innhente informasjon eller diskutere ulike emner.

Bakgrunn og historikk
---------------------

NoFSA har et styre og administreres ved Universitetet i Oslo.

Nettverket ble startet opp ved Universitetet i Oslo i 1996, under navnet Norsk forum for Sør-Asia og med ulike aktiviteter. Initiativtagerne var forskere og studenter ved Universitetet i Oslo. I 1998 fikk nettverket sin første nettside og ble registrert som en forening i Enhetsregisteret i Brønnøysund. I 2002 ble navnet endret til Nordic Forum for South Asia. Navneendringen reflekterer nettverkets etterhvert bredere nordiske og internasjonale orientering. Nettverkets første formelle leder var professor i Sør-Asias historie Pamela Price. NoFSA har med tiden utviklet seg til en ren nettverksorganisasjon.

Stater i Sør-Asia
-----------------

* India
* Pakistan
* Bangladesh
* Sri Lanka
* Nepal
* Maldivene
* Bhutan

Eksterne lenker
---------------

* (no) Offisielt nettsted Rediger på Wikidata
* (no) Nordisk forum for Sør-Asia på Facebook Rediger på Wikidata
Illustrasjon til *Frankenstein* av Mary Shelley, tegnet av Theodor von Holst, 1831
**Gotisk roman** (engelsk *gothic novel*) er en litterær sjanger som tilhører romantikken og alltid har stått sterkt i Storbritannia hvor den begynte med *The Castle of Otranto* (1764) av Horace Walpole. 

Sjangerens etterfølger er moderne skrekklitteratur – såkalte «nygotiske romaner» – som har ført til at den nåværende betydning av ordet «gotisk» har kommet til å bety mørkt, forskrekkelig og gruoppvekkende.

Typisk for en gotisk roman er trekk som mystikk, det overnaturlige, spøkelser, hjemsøkte bygninger, slott, dommedag, død, forfall, galskap, arvelige forbannelser og så videre. Bøkene tar for seg tilværelsens gode og onde krefter. De gotiske bøkenes helt(inn)er bekjemper tyranner og grusomme skurker og spøkelser. 

Gotiske romaner kjennetegnes av en fascinasjon for alt mystisk, mytisk og middelaldersk. Bøkene tar for seg tilværelsens gode og onde krefter, mørke makter, det overnaturlige, og er henlagt til storslåtte slott og ruiner i ville, øde landskaper. De gotiske bøkenes helt(inn)er bekjemper tyranner og grusomme skurker og spøkelser. 

Karakteristiske trekk for denne type bøker er piskende regnvær på øde heder, torden og regn, mektige krefter og golde ruiner, stemmer i natten – og en ensom helt(inne) som står opp mot overmakten.

Den gotiske romans opprinnelse
------------------------------

Begrepet «gotisk» er en nedvurdert betegnelse som opprinnelig beskrev en arkitekturperiode fra middelalderen, se gotisk arkitektur og gotisk kunst. Fornyelsen av gotisk arkitektur som ble populært på 1800-tallet var en reaksjon på den klassiske arkitekturen som ble et kjennetegn på opplysningstiden.

På samme måte som de gotiske revisjonistenes avvisning av klarhet og rasjonalisme i nyklassisimen ble begrepet gotisk forbundet med en anerkjennelse av ekstreme følelser, velbehagelige gys og spennende opplevelser og søkningen etter det sublime og atmosfære. Ruinene av gotiske bygninger ga stemning og følelser knyttet til menneskelig forfall og sammenbrudd – noe som kan bevitnes i falske ruiner som ble bygget som blikkfang i engelske landskapsparker.

I 1764 skrev Horace Walpole *The Castle of Otranto*, som regnes som en av de første innenfor den gotiske sjanger. Noen tiår senere utga Ann Radcliffe «The Mysteries of Udolpho». Sjangeren påvirket forfattere som Edgar Allan Poe (1809–1849) og Charles Dickens (1812–1870) og forsterket 1800-tallets fascinasjon for ruiner, spøkelser og alt overnaturlig. 

Selv i bøker som *Stormfulle høyder* (1847) av Emily Brontë og *Rebecca* (1938) av Daphne du Maurier kan man gjenfinne gotiske trekk. Andre eksempler er Mary Shelleys *Frankenstein* (1818), Bram Stokers *Dracula* (1897) og verkene til H.P. Lovecraft (1890–1937).

Se også
-------

* Goth

Eksterne lenker
---------------

* Skrekklitteratur; fra Bibliotekarstudentens nettleksikon om litteratur og medier (pdf-fil)

Portal: Litteratur

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Brockhaus Enzyklopädie **·** Encyclopædia Universalis **·** GND **·** BNF **·** BNF (data) **·** NKC
 |
*Nordisk Uke'* (*Nordisk Vecka*) er et sosialt og faglig studentarrangement som arrangeres elleve ganger i året, ved de fleste nordiske universiteter som har fullverdig juristutdanning. Nordisk Uke arrangeres i tilknytning til årsballet i regi av Juristforeningen ved universitetet. Til uken blir representanter fra de andre Juristforeningene invitert til et faglig så vel som sosialt arrangement. Hver uke har et overordet juridisk tema som den faglige delen av uken knyttes opp mot. []

For deltakere fra Oslo er arrangementet organisert slik at Juristforeningen dekker deltakeravgiften for inntil tre reisende til hver av de andre ukene.[]

Det overordnede ansvaret for arrangeringen av de Nordiske Ukene ligger hos Det Nordiska Sekretariatet der hver foreningen er representert av en representant (internasjonal sekretær) samt en President og Visepresident. De internasjonale sekretærene velges lokalt av hver forening. Presidenten og Visepresidenten velges av int.sekene på et int.sek-møte som finner sted på høstsemesteret. Funksjonstiden til representantene er ett år.[]

I tillegg til de Nordiske Ukene arrangeres det hvert år mot slutten av sommerferien en Culpa Cup som er en slags mini-Nordisk Uke. Ansvaret for arrangeringen av dette går på rundgang mellom de ulike landene. Culpa Cup var henholdsvis arrangert av Island i 2014, Danmark i 2015, Norge i 2016 og Sverige i 2017. 2018s utgave vil finne sted i Finland.[]

Oppbygning
----------

Nordisk Uke varierer fra sted til sted, men det er visse gjennomgangselementer. En Nordisk Uke varer i hovedsak fra onsdag til søndag. Unntak fra dette må godkjennes på Int.sek-møtet. Unntak er gjort for Island (der ballet alltid arrangeres den 16. februar og uken legges opp rundt dette) og Lex Codex (der ballet alltid arrangeres på fredag). Jevnt over har en Nordisk Uke følgende oppbygning:

* Tirsdag:
	+ preparty for tidlig ankomne

* Onsdag:
	+ Velkomst og hyttetur
* Torsdag:
	+ Forelesninger og fest
* Fredag:
	+ Forelesning og sittning (halvformell middag med mye sang)
* Lørdag:
	+ Medaljeseremoni og årsfest
* Søndag:
	+ Sillis (avslutningsfrokost)

Arrangementsteder
-----------------

* Bergen (uke 4),
* Århus (uke 6)
* Orator/Reykjavík (uke 8)
* Lex/Åbo (uke 11)
* Pykälä/Helsingfors (uke 16)
* Uppsala (uke 39)
* Codex/Helsingfors (uke 40)
* Oslo (uke 42)
* Artikla/Rovaniemi (uke 43)
* Justus/Vasa (uke 45)
* Stockholm (uke 48).

Eksterne lenker
---------------

* Offisielt nettsted Rediger på Wikidata
**Eduardo Rodríguez Veltzé** (født 1956) er en boliviansk jurist og politiker. Han har vært Bolivias president. 

Han tok juridisk eksamen ved Universidad Mayor de San Simón i Cochabamba i 1981, og videre studier i offentlig administrasjon ved Harvard University. I 1999 ble han valgt til medlem av Bolivias Høyesterett, og fra 2004 som leder samme sted.

Etter mye politisk uro, trakk Carlos Mesa seg som landets president, og Rodríguez ble satt inn som leder av en interimsregjering den 10. juni 2005. Etter å ha avviklet et presidentvalg uten selv å stille, overlot han den 21. januar 2006 presidentembetet til Evo Morales. Morales anklaget sin forgjenger for «å sette landet under utenlandsk administrasjon», og han ble tiltalt for landsforræderi. Anklagen ble senere henlagt.

I 2013 ble han utnevnt til Bolivias ambassadør overfor Nederland og Den internasjonale domstolen, der han fra 2016 ledet Bolovias krav overfor Chile om en landkorridor til kysten av Stillehavet.

Referanser
----------

1. ↑  «Un nouveau président pour sortir de la crise» **(fransk)**. rfi.fr. 10. juni 2005.
2. ↑  «Bolivia's Defense Chiefs Ousted in Missile Scandal» **(engelsk)**. Washington Post. 18. januar 2006.
3. ↑  «Bolivia nombra a Eduardo Rodríguez Veltzé como agente ante La Haya por demanda del río Silala» **(spansk)**. t13.cl. 14. juni 2016.

|  |  |  |
| --- | --- | --- |
| Forgjenger:**Carlos Mesa** | **Bolivias president**(2005–2006) | Etterfølger:**Evo Morales** |

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** GND **·** LCCN **·** ISNI
 |
Ilmenite fra Miass, Ilmen Mts, Chelyabinsk oblast', Ural-regionen i Russland. 4.5 x 4.3 x 1.5 cm
**Ilmenitt** (FeTiO3) (titanjernstein) er et mineral som ofte danner metalliske, sorte korn i mange magmatiske bergarter. Fra ilmenitt fremstilles pigmentet titandioksid også kjent som titanhvitt.

Norge har de største ilmenittreservene i Europa og blant de største i hele verden.

Titania A/S bryter seks millioner tonn ilmenitt årlig i Rogaland anortosittprovins på Hauge i Dalane. Malmen videreforedles til titanoksid ved *Kronos Titan* i Fredrikstad.

Ilmenitt på månen
-----------------

Ilmenitt er funnet i månesteiner. I 2005 brukte NASA Hubble Space Telescope for å lokalisere potensielt ilmenitt-rike lokaliteter. Mineralet vil kunne være viktig for en eventuell månebase fordi ilmenitt ville være en kilde for jern og titan til bygging av konstruksjoner og essensiell oksygenekstraksjon.

Referanser
----------

1. ↑  Ore, Sven (30. august 2021). «titandioksidpigmenter». *Store norske leksikon* **(norsk)**. Besøkt 21. januar 2023.
2. ↑  «ilmenitt». *Store norske leksikon* **(norsk)**. 27. januar 2020. Besøkt 21. januar 2023.

Kilder
------

* Lane, Megan. BBC News – How to set up a moon base, 26. august 2005
* Mineral Data Publishing, PDF
* Webmineral data
* Mineral galleries
* USGS Mineral Commodities Summary: Ilmenite 1998 – PDF

Eksterne lenker
---------------

* Artikkel i Store norske leksikon

  


|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica
 |
**Amélie Wenger-Reymond** (født 18. juni 1987) er en sveitsisk tidligere telemarkskjører. Hun vant verdenscupen i telemark sammenlagt i alle sesonger fra 2009 til 2016 med unntak av 2013 da hun ble nummer to. I årene 2007–2017 tok hun elleve VM-gull. Under VM i telemarkskjøring 2007 tok hun gull i klassisk og sølv i storslalåm og sprint. Under VM i telemarkskjøring 2011 tok hun gull i storslalåm og sprint, sølv i klassisk på plassen bak Sigrid Rykhus.

Hun vant sitt første verdenscuprenn 18. mars 2007 i Bad Hindelang i Tyskland. Den 17. mars 2023 vant hun sitt 164. verdenscuprenn. Hun er med det mestvinnende verdenscupvinner i skisport.

Hun ble mor i 2018 og konkurrerte ikke i sesongen 2017/18. Under VM i telemarkskjøring 2019 på Rjukan tok hun gull i klassisk og sprint og sølv på parallellsprint. Under VM i telemarkskjøring 2021 i Melchsee-Frutt i Sveits tok hun gull i sprint, parallellsprint og klassisk. I VM 2023 tok hun gull i sprint. Hun la opp i 2023.

Referanser
----------

1. ↑   data.fis-ski.com[Hentet fra Wikidata]
2. ↑  .
3. ↑  Ski, Swiss. «Wenger-Reymond meldet sich mit Sieg zurück». *Swiss-Ski* **(tysk)**. Besøkt 14. februar 2019.
4. ↑  «Télémark: Amélie Wenger-Reymond annonce son retrait de la compétition». *Télémark: Amélie Wenger-Reymond annonce son retrait de la compétition* **(fransk)**. Besøkt 26. april 2023.

Eksterne lenker
---------------

* Offisielt nettsted Rediger på Wikidata
* (en) Amélie Wenger-Reymond – FIS (telemarkskjøring) Rediger på Wikidata
Oversiktskart over illyriske stammer før romerske erobringer
**Illyria** er et oldtidsnavn på landskapet i det nordvestlige Balkan, langs kysten fra Albania i sørøst til den slovenske grensen i nordvest. Området var bebodd av illyrere, og ble innlemmet ca. år 1 i Romerriket under navnet Illyricum. 

I de første tiårene under østromersk styre (inntil 461) ble Illyria herjet av plyndringer fra vestgotere, hunerne og østgotere. Noen hundre år etter dette innvandret slaviske stammer inn i området på 700-tallet og assimilerte illyriske stammer i det som idag er Albania, Kosovo, Nord-Makedonia, Montenegro, Slovenia, Kroatia, Bosnia-Hercegovina og Serbia.

  

Illyricum var en provins i Romerriket som erstattet kongedømmet Illyria og innlemmet det i det romerske riket rundt år 1. Den omfattet områder på østsiden av Adriaterhavet i landskapet Illyria. Den strakk seg fra Drinelven i dagens Albania til Istria (Slovenia/Kroatia) i nord, og Savaelven (Bosnia/Kroatia) i øst. Hovedstaden var Salonae nær dagens Split i Kroatia.

Kongedømmet Illyria ble erobret i 168 f.Kr. da romerne beseiret hæren til den illyriske kong Gentius. Fra 167 f.Kr. ble Illyria en romersk koloni, til og begynne med administrert som fire klient-republikker kalt Illyria, Dalmatia, Iapydia og Liburnia, men ble snart slått sammen til én romersk provins kalt Illyricum. Provinsen ble etter hvert økt i areal, ettersom romerne utvidet sin makt i regionen gjennom en rekke kriger. Romersk kontroll var ikke helt etablert før 11 f.Kr. da pannoniene var fullstendig beseiret.

Etter at et opprør blant pannoniene og dalmaterne ble knust i 9, ble provinsen Illyricum oppløst i år 10, og dets land ble delt mellom den nye provinsen Pannonia i nord og Dalmatia i sør. Navnet ble fortsatt brukt for å henvise til regionen, og ble senere gitt av keiseren Diokletian til praetorierprefekturet Illyricum, ett av fire prefekturer som han etablerte, som dekket Pannonia, Noricum, Kreta og hele Balkanhalvøya med unntak av Trakia.

Illyricum hadde betydelig strategisk og økonomisk betydning for romerne. Det hadde et antall viktige handelshavner langs kysten og gullminer i de indre regionene. Provinsen var også startstedet for Via Egnatia, den store romerveien som gikk fra Dyrrhachium (dagens Durrës) ved Adriaterhavet til Bysants i øst.

Regionens innfødte var kjent for sine militære evner, og de ble en viktig kilde for mannskap til den romerske hær. Flere kjente romerske keisere kom fra Illyria, inkludert Aurelianus, Claudius II og Diokletian.

For den etterfølgende historien til regionen, se Dalmatia og Pannonia.

Se også
-------

* Illyrerkrigene

Eksterne lenker
---------------

* Guhnfeldt, Cato: «Norsk faghjelp til oldtidsfunn», *Aftenposten* 20. november 2008

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** GND **·** NKC
 |
Bor av wolframkarbid.
**Wolframkarbid**, er et svært hardt materiale som består av wolfram og karbon og forekommer i de to formene WC og W2C (wolframsemikarbid). Wolframkarbid er den vanligste karbiden i hardmetall hvor den da kombineres med en metallisk bindfase (ofte kobolt).

Egenskaper
----------

Wolframkarbid er veldig hardt (cirka 9 på mohs hardhetsskala) og tungt (massetetthet 15.63 g/cm³). Det er også veldig motstandsdyktig mot syrer, og kun fluorgass eller en blanding av fluorsyre og salpetersyre kan angripe wolframkarbid ved romtemperatur. Den har høyt smeltepunkt (2870 °C), men begynner å oksidere i luft ved 550 °C og av klorgass ved 400 °C. Wolframkarbid har også veldig lav resistivitet (0.2 μΩm).

Fremstilling
------------

Wolframkarbid framstilles gjennom oppvarming av wolfram og karbon til mellom 1400 og 2000 °C. Det finnes også metoder man tar utgangspunkt i wolframhexafluorid eller wolframhexaklorid og foretar en redoksreaksjon med for eksempel hydrogen og med metan eller metanol som karbonkilde.

Ved fremstilling av hardmetall presses pulveret som dannes så sammen til valgfri form, og sintres deretter med nikkel eller kobolt som bindemiddel.

Bruk
----

På grunn av sin høye varmebestandighet anvendes wolframkarbid i skjærende verktøy til fresing, dreiing og boring. Grunnet sin hardhet, og høye massetetthet, anvendes den også i panserbrytende ammunisjon. Wolframkarbid forekommer også i tupper i piggdekk. I den senere tid har wolframkarbid også blitt brukt i smykker og ringer, ofte med innsatte edelstener. En ulempe med ringer av wolframkarbid er at de ikke kan kappes og loddes om for å justere ringstørrelsen.

Se også
-------

* Silisiumkarbid

Referanser
----------

1. ↑  MMS Hb 6, *Pulverteknik*, ISBN 91-7162--395-7, (1995), Läst 12 januari 2015

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Soldaten i felt**, UD 17-2, er en lærebok for infanterisoldater utgitt av Hærens overkommando/Den norske hærstaben i flere utgaver i 1960, 1967 og 1985. Boka ble distribuert til militærleire for å leses av vernepliktige og skulle «*hjelpe å lære det en soldat må kunne*». 

Boka forklarte og illustrerte hvordan kjempe mot en tallmessig, materielt overlegen mekanisert men fiende, men uten på noe sted nevne Sovjetunionen, russere eller den Røde armé direkte med navn. 

Bøkene var rikt illustrert av Andreas Hauge.

> Denne boken gir deg en samlet oversikt over hva du som soldat vil stå overfor i en eventuell krig. Den beskriver stridsmiljøet i landstriden, faremomenter, samt egne muligheter og krav til deg som soldat. (...) Det du lærer gjennom denne boken og ellers under din militærtjeneste, vil kunne være avgjørende for ditt eller dine kameraters liv, for din avdeling og for ditt land.
> 
> 
> Forord til 1985-utgaven av *Soldaten i felt*
> 
> 

Boka fikk en oppfølger, *Infanterioffiser i felt* (FR 6-20) som kom i 1989.

Bibliografi
-----------

* *Soldaten i felt*. Hærstaben. 1985.
* *Soldaten i felt*. Hærens overkommando. 1967.
* *Soldaten i felt*. Hærens overkommando. 1960.
**Soldeu** er en landsby i kommunen Canillo i Andorra. Stedet ligger på 1700 meters høyde i dalen der Valira d'Orient renner og er kjent som vintersportssted. Det har 663 innbyggere (2018).

Veien mellom Andorra la Vella og Pas de la Casa passerer Soldeu. Envaliratunnelen, som letter trafikken over Envalirapasset, har sitt østlige innslag ved Soldeu. 

Stedet er fra 1963 utbygd med alpinanlegg og hoteller, som trekker mange besøkende i vintersesongen. Det er forbundet med El Tarter, utbygd i 1981, og utgjør en del av den større reiselivsmålet Grandvalira. På grunn av turistnæringen har stedet vokst i innbyggertall. I 1984 hadde Soldeu 260 innbyggere, i 2018 lå folketallet på 663.

|  |  |
| --- | --- |
| Soldeu med skisportsanlegg | Kirken *Sant Bartomeu de Soldeu* |

Referanser
----------

1. ↑  Soldeu[*død lenke*], Enciclopèdia.cat. Besøkt 3. juli 2011.
2. ↑  Population by town Arkivert 13. november 2017 hos Wayback Machine. Departament d'Estadística. Lest 3. februar 2019.

|  |  |
| --- | --- |
| Oppslagsverk/autoritetsdata | GeoNames
 |
**Klubi Futbollistik Skënderbeu Korçë**, også kjent som kun **KF Skënderbeu Korçë**, er en albansk fotballklubb fra byen Korçë i distriktet med samme navn sørøst i Albania. Klubben ble grunnlagt i april 1909 av politikeren og poeten Hilë Mosi, og er dermed en av de eldste klubbene i landet. Lagets draktfarger er rødt med hvite detaljer, mens bortedraktene er oransje med hvite detaljer. KF Skënderbeu Korçë spiller for øyeblikket i landets øverste divisjon Kategoria Superiore, og spiller sine hjemmekamper på Stadiumi Skënderbeu. Nåværende trener er Mirel Josa.

Klubben har vunnet det albanske seriemesterskapet ved tre ganger, senest i 2011/2012-sesongen. De har også endt på andreplass ved flere anledninger. Skënderbeu Korçë har også deltatt i finalen i det albanske cupmesterskapet Kupa e Shqipërisë ved fire anledninger. Klubben har også spilt finale i den albanske supercupen Superkupa Shqiptare to ganger. 

Klubben har deltatt i europeisk sammenheng ved to anledninger. De deltok under i UEFA Champions League både under 2011/2012-sesongen og 2012/2013-sesongen, men har ikke lyktes med å kvalifisere seg videre til sluttspill i noen av disse sesongene.

Meritter
--------

* Kategoria Superiore (7): 1933, 2010/2011, 2011/2012, 2012/2013, 2013/2014, 2014/2015, 2015/16, 2017/2018
* Kategoria e Parë (3): 1975/1976, 2004/2005, 2006/2007

Kjente spillere med tilknytting til klubben
-------------------------------------------

* Albanias flagg Renato Arapi
* Kroatias flagg Pero Pejić
* Albanias flagg Sebino Plaku
* Albanias flagg Orges Shehi
* Albanias flagg Bledi Shkëmbi
* Albanias flagg Endrit Vrapi

Referanser
----------

1. ↑  UEFA.com – Albania, Teams – KS Skënderbeu (Besøkt 21. november 2012)
2. ↑  UEFA.com – KS Skënderbeu, UEFA Champions League 2011/2012 (Besøkt 21. november 2012)
3. ↑  UEFA.com – KS Skënderbeu, UEFA Champions League 2012/2013 (Besøkt 21. november 2012)

Eksterne lenker
---------------

* Klubbens offisielle nettsider
* Klubbens profil hos Soccerway.com
**Youl Mawéné**, (født 16. juli 1979 i Caen, Basse-Normandie, Frankrike) er en fransk fotballspiller som har spilt for to engelske og en fransk klubb. Han spiller nå for Preston North End i Football League Championship.

Biografi
--------

Youl Mawéné, som gikk på Lens sitt fotballakademi, ble profesjonell fotballspiller i Lens i 1998. I 1999/00-sesongen spilte han 6 ligakamper for Lens, og han fikk også med seg to kamper i UEFA-cupen i denne sesongen. Sommeren 2000 kjøpte Derby County han for £375 000, og han debuterte for Derby den 30. desember 2000 i en Premier League kamp mot Southampton. Totalt fikk han med seg 8 ligakamper og 2 cupkamper for *the Rams* i 2000/01-sesongen. Den påfølgende sesongen ble det 17 ligakamper, og i denne sesongen scoret han også sitt første mål for Derby. Det skjedde 17. november 2001 da han scoret kampens eneste mål da Derby slo Southampton i en ligakamp. I 2002/03-sesongen sørget skader for at han ikke fikk noen obligatoriske kamper for Derby, men i 2003/04-sesongen fikk han med seg 30 ligakamper for klubben fra Derbyshire. I denne sesongen ble han også kåret til *årets spiller i Derby* blant klubbens supportere.

Sommeren 2004 gikk kontrakten hans med Derby ut, og han valgte da å gå gratis til Preston North End. Den 7. august 2004 debuterte han for Preston i en ligakamp mot Watford, og 19. november 2004 fikk han bokført sitt første mål for *the Lilywhites* da han scoret kampens eneste mål da Preston slo Cardiff City 1-0 i en ligakamp. Mawéné scoret 2 ligamål og spilte alle ligakampene til Preston i 2004/05-sesongen. I tillegg spilte han 7 andre obligatoriske kamper for klubben og han ble i denne sesongen kåret til *årets spiller i Preston*. I 2005/06-sesongen ble det 30 ligakamper for klubben fra Lancashire, mens skadeproblemer sørget for at han ikke spilte noen obligatoriske kamper for Preston i 2006/07-sesongen.

Karriere som spiller
--------------------

|
|  |
|  | Klubb | Klubbforbindelse | Klubbkamper | Ligakamper | Klubbmål | Ligamål | Periode |
| Frankrikes flagg | Lens | Kontrakt | 8 | 6 | 0 | 0 | 08/1998 - 08/2000 |
| Englands flagg | Derby County | Kontrakt | 61 | 55 | 1 | 1 | 08/2000 - 07/2004 |
| Englands flagg | Preston North End | Kontrakt | 94 | 80 | 3 | 3 | 07/2004 - |

Meritter
--------

* Ble kåret til *Årets spiller i Derby County* i 2003/04-sesongen.
* Ble kåret til *Årets spiller i Preston North End* i 2004/05-sesongen.

Kilder
------

* Mortimer, Gerald (2006): *DERBY COUNTY The Complete Record* (side 123).   
 Breedon Books Publishing, Derby. ISBN 1-85983-517-1
* Rollin, Glenda & Rollin, Jack (2006): *SKYSPORTS FOOTBALL YEARBOOK 2006-07* (side 521).   
 Headline Book Publishing, London. ISBN 0-7553-1526-X

Eksterne lenker
---------------

* (en) Youl Mawéné – Transfermarkt Rediger på Wikidata

* (en) Youl Mawéné – WorldFootball.net Rediger på Wikidata

* (en) Youl Mawéné – Soccerbase.com Rediger på Wikidata

* (en) Youl Mawéné – FootballDatabase.eu Rediger på Wikidata

* (en) Youl Mawéné – Soccerway Rediger på Wikidata

* (en) Youl Mawéné – FBref Rediger på Wikidata
**Klubi i futbollit Vllaznia Shkodër**, også kjent som kun **Vllaznia**, er en albansk fotballklubb fra byen Shkodër i distriktet med samme navn nordvest i Albania. Klubben ble grunnlagt i februar 1919 og er et av landets mestvinnende fotballag. Lagets draktfarger har blå og røde vertikale striper og rød underdel, mens bortedraktene er hvite med røde detaljer. KF Vllaznia Shkodër spiller sine hjemmekamper på Stadiumi Loro Boriçi. Nåværende trener er Shpetim Duro.

Klubben har vunnet det albanske seriemesterskapet ni ganger, senest i 2000/2001-sesongen. De har også endt på andreplass ved flere anledninger. Vllaznia Shkodër har også vunnet finalen i det albanske cupmesterskapet Kupa e Shqipërisë ved seks anledninger, senest i 2008, og den albanske supercupen Superkupa Shqiptare to ganger.

Vllaznia Shkodër har deltatt i europeisk sammenheng ved flere anledninger, men uten å kvalifisere seg videre til sluttspill. Klubben har deltatt i blant annet Serievinnercupen & Mesterligaen (1978/1979 og 2001/2002), Cupvinnercupen (1987/1988), UEFA Intertoto Cup (2000, 2004 og 2007) samt UEFA-cupen & Europaligaen (1991/1992, 1999/2000, 2003/2004, 2008/2009, 2009/2010 og 2011/2012).

Meritter
--------

* Kategoria Superiore **(9)**: 1945, 1946, 1971/72, 1973/74, 1977/78, 1982/83, 1991/92, 1997/98, 2000/01
* Kupa e Shqipërisë **(8)**: 1964/65, 1971/72, 1978/79, 1980/81, 1986/87, 2007/08, 2020/21, 2021/22
* Superkupa Shqiptare **(2)**: 1998, 2001

Kjente spillere med tilknytting til klubben
-------------------------------------------

* Albanias flagg Loro Boriçi
* Albanias flagg Klodian Duro
* Albanias flagg Ilion Lika
* Albanias flagg Ansi Nika
* Albanias flagg Edi Martini
* Albanias flagg Hamdi Salihi
* Albanias flagg Vioresin Sinani
* Albanias flagg Hysen Zmijani

Referanser
----------

1. ↑  UEFA.com – Albania, Teams – KF Vllaznia (Besøkt 22. november 2012)
2. ↑  UEFA.com – KF Vllaznia: Historikk, UEFA-turneringer (Besøkt 22. november 2012)

Eksterne lenker
---------------

* Klubbens offisielle nettsider
* Klubbens profil hos Soccerway.com

| * v
* d
* r
Kategoria Superiore 2023–2024 |
| --- |
|  | 
* Dinamo
* Egnatia
* Erzeni
* Kukësi
* Laçi
* Partizani
* Skënderbeu
* Teuta
* Tirana
* Vllaznia

 | Albanias flagg |
***The Walk-Offs*** er en amerikansk stumfilm-komedie fra 1920, regissert av Herbert Blaché og med May Allison i hovedrollen. Den er basert på et skuespill fra 1918 av ekteparet Fanny og Frederic Hatton.

Handling
--------

Etter Schuyler Rutherfords skilsmisse fra sin velstående kone Caroline, blir søsteren Kathleen ydmyket av det faktum at informasjon om hvor lite penger hun har ble brakt frem i lyset under rettsforhandlingene deres. Hun søker trøst hos venninnen Mary Carter, en skulptør, som tilbyr henne en jobb som sin sekretær. Der blir hun etter hvert kjent med Marys velstående fetter Robert Winston, og hun overhører ham som fordømmer kvinner som Kathleen.

Hun sverger derfor hevn over måten hun ble beskrevet på, og antar et fiktivt navn. Hun får snart en stilling som Roberts sekretær, fast bestemt på å få ham til å bli forelsket i henne. Kathleens plan lykkes, men kort tid senere kunngjør hun at hun har forlovet seg med den velstående Murray Van Allan. Men Robert forsøker å overbevise Kathleen om at hun virkelig elsker ham - i stedet for Murray.

Skuespillere
------------

* May Allison - Kathleen Rutherford
* Emory Johnson - Robert Winston
* Effie Conley - Caroline Rutherford
* Darrell Foss - Schuyler Rutherford
* Joseph Kilgour - Murray Van Allan
* Richard Morris - Judge Brent
* Kathleen Kerrigan - Mary Carter
* Marie Pavis - Sonia
* Claire Du Brey - Mrs. Elliott
* Estelle Evans - Mrs. Asterbilt

Referanser
----------

1. ↑  «AFI|Catalog». *catalog.afi.com*. Besøkt 8. februar 2023.

Eksterne lenker
---------------

* (en) The Walk-Offs – kategori av bilder, video eller lyd på Commons Rediger på Wikidata

* (en) *The Walk-Offs* på Internet Movie Database Rediger på Wikidata

* (en) *The Walk-Offs* på AllMovie Rediger på Wikidata
James R. Bayley var erkebiskop av Baltimore ved NDM's grunnleggelse i 1873.
**College of Notre Dame of Maryland**er et katolsk universitet i Baltimore, delstaten Maryland i USA. Det ble grunnlagt i 1873, og er et *liberal arts*-universitet som først og fremst betjener kvinner. Det er nonnene i *The School Sisters of Norte Dame* som grunnla forløperen til skolen.

*NDM* var det første katolske universitet som ga kvinner Bachelorgrad, fra 1896.

Studenttallet i 2006 var på 3.307, med studier opp til doktorgradsnivå (Ph.D). Skolepengene var samme år US$ 21.600.

Ved *Elizabeth Morrissy Honors Program* får spesielt talentfulle studenter meget anerkjent utdanning og oppfølging innenfor forskningsbaserte programmer.

Referanser
----------

1. ↑   *Integrated Postsecondary Education Data System*, Wikidata Q6042926,
2. ↑   www.womenscolleges.org[Hentet fra Wikidata]

Eksterne lenker
---------------

* (en) Offisielt nettsted Rediger på Wikidata

* (en) Notre Dame of Maryland University – kategori av bilder, video eller lyd på Commons Rediger på Wikidata
* Omtale i *Baltimore Sun* Arkivert 30. september 2007 hos Wayback Machine.

|  |  |
| --- | --- |
| Oppslagsverk/autoritetsdata | ISNI **·** GeoNames
 |
**Rota** (chamorro: *Luta*) også kjent som «Den vennlige øya», er den sørligste øya i USA Samveldet Nord-Marianene (CNMI) og den nest sørligste i øygruppen Marianene. Det ligger ca 40 nautiske mil (74 km) nord-nordøst for det amerikanske territoriet Guam. Sinapalo er det største og mest befolkede stedet etterfulgt av Songsong.

Geografi
--------

Rota er 12,3 miles (19,8 km) lang og 4,2 miles (6,8 km) bredt. Kystlinjen er ca. 38 miles (61 km) lang. Det høyeste punktet på Rota er Mt. Sabana som er 495,56 meter (1 625,9 ft). Rota er 47 nautiske mil (87 km) nord for Guam, 63 nautiske mil (117 km) sør for Tinian og 73 nautiske mil (135 km) sør for Saipan. Rota har en variert flora og fauna.[*bør utdypes*]

Historie
--------

I 1521 var Lope Navarro, utkiksposten på Ferdinand Magellans skip «Victoria», den første europeer som så Rota. Men Magellans tre skip armada stoppet ikke før de nådde Guam, så den første europeer som kom til Rota (i 1524), var den spanske navigatøren Juan Sebastián Elcano, som annekterte det sammen med resten av Marianene på vegne av Det spanske imperiet.

Som med de andre øyene i Nord-Marianene, så ble Rota solgt til Det tyske riket under den tysk–spanske traktaten av 1899. I første verdenskrig ble øyene okkupert av det japanske imperiet. I 1919 formelt anerkjente League of Nations japansk kontroll under Det japanske stillehavsmandatet. Imidlertid sakket utvikling av Rota akterut som i nærliggende Tinian og Saipan, med bare 1000 japanske innbyggere som kommer ved utgangen av desember 1935, de fleste av dem er ansatt for å dyrke sukkerrør eller sukkerraffinering. Raffineriet var ikke økonomisk, og det ble stengt tre år senere.

Den japanske garnisonen under andre verdenskrig besto av 1,031 den keiserlige japanske hæren menn av 10. uavhengig blandet brigade,[*klargjør*] under kommando av major Shigeo Imagawa, og ca 600 menn fra Den keiserlige japanske marinen. i Løpet av den siste fasen av krigen ble Rota noen ganger bombet av fly av den amerikanske marinen i et forsøk på å kneble radiosenderen som kunne gi advarsel til de japanske hovedøyene om take-off av B-29 Superfortress bombefly angrep fra Tinian, Saipan, og Guam, men øya ble aldri invadert av amerikanske tropper. 2. september 1945, en time etter overgivelsen av Japan, kom en utsending av U.S. Marines til Rota for å godta overgivelse av den japanske garnisonen, som talte 947 fra den Keiserlige Japanske Hæren og 1853 fra Den keiserlige japanske marinen.

Etter slutten av andre verdenskrig ble Rota en del av USAs tilsynsområde i Stillehavet. Siden 1978 har øya vært en del av Samveldet av Nord-marianene.

Den nåværende ordfører er Efraim Manglona Atalig.

Transport
---------

Rota har en flyplass, Rota internasjonale lufthavn.

Referanser
----------

1. ↑  Målt i Google Earth 06 oktober 2014
2. ↑  japanske garnisoner på av-bestått øyer i Stillehavet 1944-1945 Arkivert 6. januar 2016 hos Wayback Machine.

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** BNF **·** BNF (data) **·** NDL **·** BNE **·** GeoNames **·** GNIS
 |
**Klubi Futbollistik Trepça Mitrovicë** er en fotballklubb fra byen Mitrovica, som spiller i den øverste divisjonen Raiffeisen Superliga i Kosovo. Klubben ble stiftet i 1932 og spiller hjemmekampene sine på Stadion Trepča. KF Trepça er en av to større klubben fra Mitrovica, den andre er KF Trepça'89.

Historie
--------

KF Trepça ble startet etter at Kosovokrigen var slutt i 1999 og mange av de kosovoalbanske spillerne forlot den serbiske klubben FK Trepča og startet sin egen klubb. Den nye klubben ble kalt KF Trepça, det albanske navnet på *FK Trepča*, slik at det var to klubber i byen med det samme navnet, men på forskjellige språk.

Stadion
-------

KF Trepça spiller sine hjemmekamper på Stadion Trepča, som ligger i de sørlige delen av Mitrovica Stadion Trepča kalles *Olympik Stadiumi Adem Jashari* i Kosovo, etter Adem Jashari, tidligere leder av UÇK.

Referanser
----------

1. ↑  Alo!:Pod zastavu Kosova ni za milion evra! (serbisk) Arkivert 5. juli 2015 hos Wayback Machine.
2. ↑  B92:Srbi s Kosova razočarani u FSS (serbian)
3. ↑  Radiosarajevo!:Pod zastavu Kosova ni za milion evra! (bosnian) Arkivert 3. mars 2016 hos Wayback Machine.

| * v
* d
* r
Superliga e Futbollit të Kosovës 2020/21 |
| --- |
|  | Arbëria **·** Ballkani **·** Besa Pejë **·** Drenica **·** Drita **·** Feronikeli **·** Gjilani **·** Llapi **·** Prishtina **·** Trepça'89 | Kosovos flagg |
Mellon Samling, National Gallery of Art  

*The Washington Family* av Edward Savage (1789-96).
***The Washington Family*** av Edward Savage er et gruppeportrett i full størelse av den amerikanske presidenten George Washington, First Lady Martha Washington, to av hennes barnebarn, og en slave. Basert på studier som ble gjort tidlig i Washingtons presidentid begynte Savage på maleriet i New York, 1789-90, og fullførte det flere år senere i Philadelphia, 1795-96. Det enorme oljemaleri, 2,13. x 2,84 meter) finnes nå i National Gallery of Art, Washington, D.C..

Bildet ble berømt på 1700-tallet. Kopier ble masse-produsert av Savage begynnelsen i 1798, og av John Sartain i 1840.

Omgivelsene av maleriet er Potomac-elven som flyter i bakgrunnen. Maleriet viser George Washingtons barnebarn, Parke Custis, George Washington jr. Eleanor Parke Custis, Martha Washington, og en dowry-tjener (sannsynligvis Christopher Sheels).

Med L'Enfants tegning over fremtidens sentrum av Washington foran seg peker Martha Washington med sin vifte på den store avenue (nå National). Unge Georges høyre hånd hviler nær toppen av globusen som mangler geografisk merking.

Referanser
----------

1. ↑  Savage lived in London, 1791–94, and did not resume work on the painting until after his return to the United States.
2. ↑  Savage, Edward. «*The Washington Family* 1789-1796». *Collection*. Washington, D.C.: National Gallery of Art. Arkivert fra originalen 14. september 2016. Besøkt 24. oktober 2016.
3. ↑  *The New York Times*, December 30, 1892
Ernst Thälmann (foran til venstre) sammen med Willy Leow i spissen for paraderende medlemmer av det det tyske kommunistpartiet KPDs paramilitære Rotfrontkämpferbund i Berlin juni 1927.
Fra pinsetreffet i Berlin i mai 1928
**Roter Frontkämpferbund** («Det røde frontkjemperforbund») var en paramilitær organisasjon i Tyskland i mellomkrigstiden.

Bakgrunn
--------

Organisasjonen ble stiftet 18. juli 1924 som en formelt uavhengig organisasjon, men ble i realiteten ledet av det tyske kommunistpartiet. Den første lederen var kommunistlederen Ernst Thälmann.

I 1927 hadde organisasjonen over 1 600 lokale grupper med om lag 110 000 medlemmer. 

Organisasjonens symbol var en knyttneve, og den ga ut avisen *Die Rote Front* («Den røde front»). Kampforbundet hadde også egen ungdomsforening, *Rote Jungfront* og en kvinneforening, *Roter Frauen- und Mädchenbund.*

Kamper
------

Forbundet deltok i gatekampene mot NSDAPs Sturmabteilung på slutten av 20-tallet og begynnelsen av 30-årene. 

1. mai 1929 deltok organisasjonen i den ulovlige 1. mai-demonstrasjonen til KPD i Berlin. Gatekampene med politiet resulterte i 33 døde. Dagen fikk tilnavnet *Blutmai,* og fikk innenriksministeren til å nedlegge forbud mot organisasjonen.

Illegal virksomhet
------------------

Frem til den nasjonalsosialistiske maktovertakelsen i 1933 levde organisasjonen videre illegalt. Kjente medlemmer var da blant de første som ble arrestert og satt i konsentrasjonsleir som hevn for de nasjonalsosialistene som hadde blitt drept i gatekampene.

Mange av de som overlevde arrestasjon eller kom seg unna, sluttet seg til De internasjonale brigadene under den spanske borgerkrig i årene 1936-1939, særlig til Thälmann-bataljonen, oppkalt etter Ernst Thälmann som da satt fengslet av nasjonalsosialistene. Under andre verdenskrig kjempet mange tidligere medlemmer av Roter Frontkämpferbund i Den røde armé mot Tyskland.

Etter andre verdenskrig
-----------------------

Etter andre verdenskrig var tidligere medlemmer av Roter Frontkämpferbund sentrale i etableringen av Den tyske demokratiske republikk (DDR), blant dem Erich Honecker og Erich Mielke. I Øst-Tyskland ble tradisjonene fra Roter Frontkämpferbund videreført innen de såkalte *Arbeiterkampfgruppen* («Arbeiderkampgrupper») og Nationale Volksarmee, mens det i Vest-Tyskland ble forbudet fra 1929 forsterket.

|  |  |
| --- | --- |
| Oppslagsverk/autoritetsdata | VIAF **·** GND **·** LCCN
 |
Laks som vandrer opp i ferskvann for å gyte kan ofte forsere særdeles kraftige stryk. Foto: Jerome Charaoui 
**Anadromi** er et vandringsmønster hos fisk som gyter og har yngelstadiet i ferskvann, men som vanligvis lever hele sitt voksne liv i saltvann. Fisk som lever på denne måten blir kalt **anadrome**, og kan ofte gå gjennom til dels særs imponerende vandringer før de vender tilbake mot elven de ble klekket i.

Blant de mest kjente anadrome fiskene finnes laksefisk som laks, sjøørret og sjørøye. Det finnes også rene ferskvannsbestander av disse artene, men det vanlige er at de voksne lever i havet. Hos mange arter dør fisken rett etter at den har gytt, men noen (blant annet laks og sjøørret) kan svømme tilbake til havet og leve til neste gytesesong. Anadromi forekommer også hos andre fiskegrupper, for eksempel hos havniøye, maisild, stamsild, stør og trepigget stingsild.

Det motsatte av anadromi er katadromi. Eksempel på katadrom fisk er ål.

Litteratur
----------

* R. Borgstrøm og R. P. Hansen: *Fisk i ferskvann*. Landbruksforlaget 2000.

Se også
-------

* Ferskvannsfisk
**Anadrol** (Oxymetolon) er et anabolt androgent steroid (AAS) i tablettform som er C17-alfa-alkylert for å overleve levermetabolisme ved oralt inntak. Anadrol ble lansert i 1960 og var ment for å behandle anemi og osteoporose, men er siden blitt erstattet av andre medisiner for dette. Den dag i dag brukes det ved HIV-relatert muskelsvinn, og hjelper for å øke kroppsmasse, styrke, velvære og appetitt for pasientene. Anadrol er imidlertid giftig for leveren og reduserer det gode HDL-kolesterolet. I likhet med andre DHT-derivater kan heller ikke Anadrol aromatisere til østrogen, men det ser allikevel ut til å øke østrogennivåene gjennom annen mekanisme. Aromatasehemmere (AI) vil da ikke nødvendigvis motvirke gynekomasti, og bruk av en selektiv østrogenreseptor modulator (SERM) som Nolvadex kan bli nødvendig. Nolvadex vil også forbedre HDL-kolesterolet, i motsetning til Arimidex som forverrer det. Også utypisk for et DHT-derivat er at Anadrol er kjent for å gi mye vannretensjon (først og fremt intramuskulært, men også subkutant), og blodtrykket kan dermed øke. Seksualhormonbindende globulin (SHBG) reduseres hvilket gir mer fritt testosteron, og medikamentet ser ut til å være mildt mot prostata. Anadrol er mye brukt i styrke- og kraftsport og kroppsbygging da det er veldig effektivt til rask økning av styrke og muskelmasse samt reduksjon av kroppsfett. Steroidet har svært lav affinitet for androgenreseptorene i prostata og muskelvev, men øker allikevel IGF-1 og andre vekstfaktorer hvilket tyder på at det også har god synergieffekt med andre anabole androgene steroider som virker primært via androgenreseptorbinding. Damer kan oppleve virilisering ved bruk.

Referanser
----------

1. 1 2  Clin Ther. 2001 Jun;23(6):789-801; discussion 771. Review of oxymetholone: a 17alpha-alkylated anabolic-androgenic steroid.
2. 1 2  HIV Clin Trials. 2003 May-Jun;4(3):150-63. Oxymetholone for the treatment of HIV-wasting: a double-blind, randomized, ↵placebo-controlled phase III trial in eugonadal men and women.
3. 1 2 3  Effect of oral anabolic steroid on muscle strength and muscle growth in hemodialysis patients.
4. 1 2 3  Effects of an oral androgen on muscle and metabolism in older, community-dwelling men[*død lenke*]
5. 1 2  Endocrinology. 1984 Jun;114(6):2100-6. Relative binding affinity of anabolic-androgenic steroids: comparison of the binding to the androgen receptors in skeletal muscle and in prostate, as↵ well as to sex hormone-binding globulin.
**Anadiplose** (fra gresk: ἀναδίπλωσις/*anadíplōsis* = videreføring), er innen verselæren den retorisk effekt å la det siste ordet, eller de siste ordene, i en setning bli gjentatt i begynnelsen av neste setning eller verselinje:*... x / x ...*.

Et eksempel finnes hos Ovid:

> Quamvis Sint '**sub aqua'**, / '**sub aqua'** maledicere temptant
> 
> 
> Ovid.
> 
> 

Ved å gjenta den siste linjen fra den foregående strofen '**sub aqua'** også som første verselinje i neste strofe, fremstiller Ovid samtidig lyden av en frosk som kvekker: sub aqua, sub aqua = Kvakk-kvakk.

> Selv om de [froskene] befinner seg under vann, / under vann slutter de ikke sin forbannelse.
> 
> 
> Ovid i oversettelse.
> 
> 

Et annet eksempel er fra siste strofe i Goethes dikt «Seefahrt»:

> Mit dem Schiffe spielen Wind und Wellen, / Wind und Wellen spielen nicht mit seinem Herzen.
> 
> 
> Johann Wolfgang von Goethe.
> 
> 

Selve det fenomen å gjenta et ord eller en ordgruppe i rask rekkefølge kalles geminasjon.

En nærstående variant av anadiplosen er forøvrig den såkalte epanastrofen. Diverse ramseeventyr bygger sin tekstlige logikk på et slikt mønster: *Kjære min katt, ta musa, musa vil ikke gnage reipet, reipet vil ikke henge slakteren, slakteren vil ikke slakte oksen, oksen vil ikke drikke vannet, vannet vil ikke slukke ilden, ilden vil ikke brenne riset, riset vil ikke rise gutten, og gutten vil ikke gå på skolen* (Elsa Beskow: Gutten som ikke ville gå på skolen).

Litteratur
----------

* Edward P.J. Corbett: *Classical Rhetoric for the Modern Student*. Oxford University Press, New York, 1971.
* Herbert Weir Smyth: *Greek Grammar*. Harvard University Press. Cambridge 1920. ISBN 0-674-36250-0.

|  |  |
| --- | --- |
| Oppslagsverk/autoritetsdata | Encyclopædia Britannica
 |